আসাদুজ্জামান নূর: এই জোটের জন্ম হয়েছিল এরশাদবিরোধী আন্দোলনের সময়। এবং গোড়া থেকেই একটি কথা ছিল, এটি সংস্কৃতি কর্মীদের একটা প্লাটফরম। যে প্লাটফরম মুক্তিযুদ্ধের চেতনার পক্ষে থাকবে, অসাম্প্রদায়িক চেতনাকে ধারণ করবে। বাঙালি সংস্কৃতিকে তুলে ধরবে। কিন্তু কোনো রাজনৈতিক দলের সাথে এর সংশ্লিষ্টতা থাকবে না। সে রকমই চলছিল। ভালোই চলছিল। কিন্তু আমার মনে হয়, ইদানীংকালে এই কাজটি করতে গিয়ে অনেকের মনে হতে পারে যে ‘আওয়ামী লীগের পক্ষে এই দলটি কাজ করছে’।